* MG TRAVEL d.o.o.,* *B.Luka*

1. *MG TRAVEL d.o.o.* *Banja Luka*

 Vase Pelagića 10 Tel/faks: 051-226 830

 JIB:4401473490004 M.B. 01801139

 PIB: 401473490004

 Žiro račun: 1610450033700068 E-mail:mgtravel@teol.net

**MOSKVA**

04.03.2020 – 08.03.2020

4 dana / 3 noći

**1.dan srijeda 04.03. Beograd – Moskva**

Sastanak grupe dva sata prije predviđenog polijetanja na aerodromu „Nikola Tesla“. Let avio kompanije Air Serbia za Moskvu u 23.10 (let JU656). Dolazak na moskovski aerodrom u 04.10h

**2.dan četvrtak 05.03.**

Poslije pasoških i carinskih formalnosti polazak prema hotelu. Smještaj u hotel i kraći odmor. Doručak. Poslije doručka panoramsko razgledanje grada autobusom: centar grada, Crveni trg, Kremlj, Crkva Vasilija Blaženog, Boljšoj teatar, Hram Hrista Spasitelja, Novodevičji manastir, vidikovac Vrapćeva brda i univerzitet „Lomonosov“, Park Pobede i dr. (bez ulazaka u objekte). Povratak u hotel. Kraće slobodno vrijeme za pripremu za obilazak metroa. Fakultativno Moskovski metro, jedan od najljepših i najstarijih metroa na svijetu, u kojem čak 44 stanice imaju status kulturnog naslijeđa. Obilazak nekoliko najznačajnijih metro stanica koje su nalik muzejima bogato dekorisani skulpturama, mozaicima, pozlaćenim floralnim ornamentima, mermernim stubovima i portretima nacionalnih heroja. Povratak u hotel, noćenje.

**3.dan petak 06.03.**

Doručak. Fakultativni program: Kremlj, najstariji dio Moskve i njen politički, duhovni i istorijski centar, neponovljiv po arhitektonsko-umjetničkoj ljepoti. Obilazak teritorije, Uspenjske crkve u kojoj su krunisani svi ruski carevi, Arhangelske crkve, Car zvona i Car topa, kao i posjeta Patrijaršijskoj palati. Povratak u hotel. Popodne fakultativno Muzej kosmonautike, koji je podignut u čast ruskih svemirskih uspjeha, gdje ćemo, pored ostalog, vidjeti i Gagarinov legendarni modul „Vostok 1“. Muzej posjeduje veliki broj originalnih predmeta, opreme kao i skafandere koje su nosili Jurij Gagarin i Aleksej Leonov. Povratak u hotel. Noćenje.

**4.dan subota 07.03.** Doručak. Kraće slobodno vrijeme za obilazak pijace (u neposrednoj blizini hotela) i kupovinu suvenira. Fakultativno Sergijev posad. (bivši Zagorsk, 70km od Moskve), jedan od najstarijih i najvećih ruskih manastirskih kompleksa, centar ruskog pravoslavlja i duhovnosti, ranije rezidencija ruskog Patrijarha. Povratak u Moskvu. Kraće slobodno vrijeme. Uveče Večernja Moskva sa rijeke vožnja ekskluzivnim brodom-restoranom “Radisson”. ZA SVE DAME BESPLATNO. U 23h transfer prema aerodromu. Kraće usputno zadržavanje u obližnjem Mc donalds restoranu za kafu i obrok.U 05.00h let avio kompanije Air Serbia za Beograd (JU657). Dolazak u Beograd u 06.00h. Kraj programa.

**CIJENA ARANŽMANA: 778 KM** za prijavu i uplatu depozita do 30.11.2019.

 **818 KM** za prijavu i uplatu depozita do 31.12.2019.

 **858 KM**

(po osobi u dvokrevetnoj sobi)

Cijena za djecu 2-12 godina – na upit

Doplata za jednokrevetnu sobu: **180 KM**

Doplata za hotel Delta 4\*: **50 KM (**za svo vrijeme boravka)

Napomena: Hoteli Gamma i Delta imaju standardne sobe i nisu namijenjene za dodatni lezaj za trecu odraslu osobu.

**Cijena aranžmana obuhvata:**

Avio prevoz na relaciji Beograd – Moskva – Beograd

Smještaj u izabranom hotelu u dvokrevetnim sobama sa doručkom

Aerodromske takse

Transfere prema programu

Panoramsko razgledanje Moskve

Usluge pratioca grupe i stručnih lokalnih vodiča na Srpskom jeziku

**Cijena aranžmana ne obuhvata:**

Fakultativne programe.

Putnicko zdravstveno osiguranje. 5KM – preporucuje se.

Individualne troškove

**Opisi hotela:**

**Hotel Gamma 3\* // Delta 4\*** [www.izmailovo.ru](http://www.izmailovo.ru)

Hoteli se nalazi u hotelskom kompleksu Izmailovo. Metro stanica je na oko 100m od hotela. Sama vožnja metroom do Crvenog trga traje 15 minuta (pješačenjem od hotela 25-30 minuta) što je od velikog značaja za efektivno korišćenje slobodnog vremena. U sklopu kompleksa je sve što je turistima i gostima grada potrebno – jeftini restorani brze hrane, tržni centar kao i velika pijaca suvenira. Hotel je u potpunosti renoviran. Doručak – švedski sto.

**Fakultativni programi:**

Kremlj (teritorija, dve Saborne crkve, Patrijaršijska palata) 40EUR

Moskovski metro 10EUR

Krstarenje rijekom Moskvom 35EUR

Muzej kosmonautike 30EUR

Sergijev Posad 40EUR

Za broj prijavljenih putnika ispod 15 program će se realizovati javnim prevozom (metroom).

Organizator putovanja je AS Travel d.o.o. Banjaluka, Licenca br. RS-AB-051-4404409680001

**Važna napomena:**

Cijena je garantovana samo za uplatu kompletnog iznosa. U suprotnom, garantovan je samo iznos akontacije. U slučaju promjena na monetarnom tržištu ili tržištu roba i usluga ili nedovoljnog broja prijavljenih putnika agencija zadržava pravo korekcije cijena, izmjene programa putovanja ili otkaza putovanja. Organizator ima pravo da 5 dana pred put otkaže putovanje usljed prebukiranosti hotela ili ponudi alternativni smještaj u drugom objektu iste kategorije i cijene.

Međunarodno putno osiguranje se preporučuje te putnici sami snose odgovornost da u slučaju neobezbijeđenog putnog osiguranja ili na osnovu slobodne procjene graničnih vlasti, budu spriječeni da uđu na teritoriju istih.

Uzeti u obzir da postoji mogućnost da neki od sadržaja hotela ne budu u funkciji usljed objektivnih okolnosti, kao i da usljed držvnih ili vjerskih praznika na određenoj destinaciji neki od lokaliteta ili tržnih centara, prodavnica, restorana, muzeja ne rade.

Oznaka kategorije hotela u programu je zvanićno utvrđena i važeća na dan zaključenja ugovora između Organizatora putovanja i ino partnera, te eventualne naknadne promjene koje Organizatoru putovanja nisu poznate ne mogu biti relevantne.

Molimo da se pred zaključenje ugovora o putovanju upoznate sa programom putovanja i Opštim uslovima putovanja agencije As travel.

**